Fargekodet tiltro

Fargekodet tiltro (WikiTrust, WikiReputation) er modeller for å synliggjøre tiltro til innhold i Mediawiki, som blant annet brukes av Wikipedia, og lignende dugnadsbaserte publikasjonssystemer som bruker crowdsourcing. Det er to forskjellige modeller; WikiTrust som er basert på tiltro til teksten utfra omdømmet til skribentene, og WikiReputation hvor omdømmet til teksten beregnes direkte utfra antall sidevisninger hvor endringen har vært fremvist. Et omdømme er i denne sammenhengen en verdi som kan beregnes utfra målbare forhold, mens en tiltro er en sannsynlighet. Begge forhold brukes for å fargekode en tekst med en farge som representerer hvor stor tillit en kan tillegge teksten.

Slike metoder er antatt å kunne gi en vesentlig bedre sluttkvalitet på bidra på en wiki med ukjent opphav da ny tekst blir synliggjort, eventuelt utfra skribentens tidligere historikk på nettstedet. Dermed blir eventuelle feil eksponert sterker og iterasjonene for å rette disse feilene blir tettere.

Algoritmer
Omdømme utfra revertering er brukt i WikiTrust eller Trust coloring demo. Denne løsningen baserer seg på en automatisk evaluering av omdømme til den enkelte skribent og med beregning av tiltro til teksten. Rent teknisk blir omdømmet til skribentene fastsatt gjennom teksten de bidrar med, hvordan denne omskrives og endres, og eventuelt blir fjernet. Noen av skribentene bidrar med tekst som har lang levetid, og noen av de bidrar med tekst som til slutt ender opp i den endelige utgaven. Det brukes algoritmer som søker å følge endringer av teksten skribentene bidrar med, og identifiserer summen av skribentens bidrag. Metodene er relativt robuste for påvirkning, men da endringen drives frem av antall redigeringer så er prosessen langsom. Det er et kjent problem at en etablerer et midlere omdømme til en skribent, mens vedkommende innen spesifikke områder kan være svært forutinntatt.Adler, B. Thomas; de Alfaro, Luca; A ContentDriven Reputation System for the Wikipedia

Fargekodingen er kalkulert utfra redigeringsavstand fra den originale teksten, og skribentens omdømme er akkumulert over samtlige bidrag. Tiltro for teksten beregnes på bakgrunn av dette, hvor hvit tekst har full tiltro og desto mer gul bakgrunnen er, desto lavere tiltro har teksten.

Omdømme utfra aldring er brukt i WikiReputation. Dette er en løsning som baserer seg på levetiden til det enkelte tekstfragment, og i den enkleste utgaven så blir all tekst merket med maksimal usikkerhet når den først legges inn. Teknisk blir aldringen gjort ved å telle antall sidevisninger fra teksten første gang ble gjort tilgjengelig. Deretter vil teksten bli gitt stadig høyere tiltro inntil den til slutt blir gitt samme tiltro som resten av teksten. Et kjent problem er at antall sidevisninger er langt enklere å manipulere enn antall redigeringer foretatt av en bruker. Metoden vil vanligvis gi en raskere konvergens for nye og ukjente brukere. Den er også nøytral ovenfor områder hvor vedkommende er forutinntatt.

En slik fargekoding vil bruke en bakgrunnsfarge for å vise hvordan alderen (antall sidevisninger) til versjonene går fra eldste ord frem det yngste ordet. Fargen vil dermed vise hvordan økende alder gir bedre omdømme for teksten.

Flere varianter er foreslått, deriblant bruk av tiltro som startverdi for fargekodingen (apriori) og deretter en moderering utfra aldring (aposteriori) og også varianter som baserer seg på bruk av Bayes' teorem. Slike sammensatte metoder vil kunne gi rask konvergens for nye og ukjente brukere, samtidig som det gir mer fornuftige startverdier for etablerte brukere.

I noen grad gir en fargekoding uttrykk for trusted users, men dette kommer som følge av andres redigeringshistorikk eller lesehistorikk og ikke som følge av en eksplisitt utnevnelse. En kobling mot stabile versjoner skjer først når bruken av denne får som resultat endringer i artikkelen eller endringer i lesemønster.

Referanser

Eksterne lenker

 UC Santa Cruz: WikiTrust (WikiLab)
 UC Santa Cruz: WikiTrust
 wiki.jeb.no: Ageing of contributions

Kategori:Web 2.0
Kategori:Gruppevare